Cobus & Dauline Diepraam
Home Entries Cobus & Dauline Diepraam
Name: Cobus & Dauline
Location: Oudtshoorn, Wes Kaap
In Januarie 2020 koop ons ons eerste huis, een met baie potensiaal. Jare en jare se huurders en vorige eienaars oorsee het die plek redelik verwaarloos. Die badkamer was so gehawend dat ons sommer daar begin het en alles uitgebreek het. Ons het by ons antiekwinkel ’n baie mooi kassie gekry waarop die wasbak kom….
In Januarie 2020 koop ons ons eerste huis, een met baie potensiaal. Jare en jare se huurders en vorige eienaars oorsee het die plek redelik verwaarloos.
Die badkamer was so gehawend dat ons sommer daar begin het en alles uitgebreek het. Ons het by ons antiekwinkel ’n baie mooi kassie gekry waarop die wasbak kom. Met ’n nuwe bad, ekstra toilet, oop stort, nuwe Coprox-mure en verf is die badkamer nou splinternuut.
Ons hou van ’n oopplanhuis, so die bestaande ou kombuis moes oop- en nuutgemaak word. Dit was baie bou en breek; ons het nuwe sementblaaie gegooi en self kasdeure gemaak, en nou het ons die kombuis waarvan ons gedroom het.
Ons gebruik graag tweedehandse artikels om iets nuuts te maak, ons ou selfgemaakte eetkamertafel het ons nuwe boekrak geword, en my ma se ou naaldwerktafel is nou ons eetkamertafel, alles met ’n bietjie verf en verbeelding!
Alles groot geloofspronge, en vandag het ons ’n nuwe “ou” waar ons ons stempel afgedruk het!
Bad, toilet & wasbak
Sement en sand vir bladdens
Hout vir kombuiskas deure
Skarniere en handvatsels
Mosaiek fix en grout
Spykers, skroewe en gom
Lone vir arbeiders